open-index/open-wikipedia-markdown huggingface dataset:
இக்பாலுன்னிசா உசைன் பேகம்

thumb|இக்பாலுன்னிசா உசைன் பேகம்
**இக்பாலுன்னிசா உசைன் பேகம்** (*Iqbalunnisa Hussain*, 21 சனவரி 1900 – 22 அக்டோபர் 1954)) மைசூர் சமஸ்தானத்தின் முதல் இசுலாமியப் பெண் பட்டதாரி. இந்தியாவின் முதல் முஸ்லிம் பெண்ணியவாதி மற்றும் முதல் ஆங்கிலப் பெண்ணிய நாவல் எழுதியவர். சர் ராமலிங்க ரெட்டி என்பவர் 'பர்தாவும் பலதார மணமும்'  என்ற நூலுக்கு 1944ல் எழுதிய முன்னுரையில் " இந்த நாவலை எழுதிய  இக்பாலுன்னிசா உசைனை இந்தியாவின் 'ஜேன் ஆஸ்டன்' என்று எந்த தயக்கமும் இன்றி சொல்வேன் என்று குறிப்பிடுகிறார். 

## தொடக்க கால வாழ்க்கை
1900 சனவரி 21 இல் அன்றைய மைசூரு சமஸ்தானத்தில் மாவட்டக் காவல்துறை கண்காணிப்பாளராகப் பணியாற்றிய குலாம் முகைதீன் கான் - சயீபுன்னிசா ஆகியோரின் மகளாக பெங்களூருவை அடுத்த சிக்கபல்லபுராவில் பிறந்தார். அவரது தாயார், சயீபுன்னிசா, இந்தியாவின் சுதந்திரப் போராட்ட வீரரான திப்பு சுல்தானின் வழித்தோன்றல் ஆவார். 1914 ஆம் ஆண்டு, இக்பாலுன்னிசா ஹுசைன், சயீத் அகமது ஹுசைனை மணந்தார். அப்போது அவருக்கு பதினான்கு வயதுதான். இவர் பெங்களூரு வாணி விகாஸ் கல்வி நிறுவனத்தில் சேர்ந்து படித்து எஸ்.எஸ்.எல்.சி. படிப்பில் தேர்ச்சி பெற்றார். மைசூரு மகாராணிக் கல்லூரியில் 1930ம் ஆண்டு இளங்கலை பட்டம் பெற்றார். பாராசீக மொழித் தேர்வில் முதலிடம் பிடித்து தங்கப்பதக்கமும் வென்றார்.  கர்னாடகாவில் இருந்து இங்கிலாந்தின் லீட்ஸ் பல்கலைக்கழகத்தில்  பட்டப்படிப்பை முடித்த முதல் இஸ்லாமிய பெண்மணியாக இவர் அறியப்படுகிரார்.

## சமூகப் பணிகள்
இங்கிலாந்தில் படித்துக் கொண்டிருக்கும்போதே, 1935ஆம் ஆண்டு செப்டம்பர் மாதம் இஸ்தான்புல் நகரில் நடைபெற்ற சர்வதேச பெண்கள் காங்கிரசில் இந்தியாவின் பிரதிநிதியாக கலந்துகொண்டார். முஸ்லிம் கலாச்சாரத்தில் பெண்களின் நிலை குறித்த தனித்துவமான பார்வையைப் பெற்றார். அவர் சமூக சேவைக்காக தன்னை அர்ப்பணித்துக் கொண்டார், மேலும் விதவைகள் மற்றும் விவாகரத்து பெற்றவர்கள் சமூகத்தில் சேர்க்கப்பட வேண்டும் என்று வாதிட்டார். 1931ல் பெங்களூருவில் இஸ்லாமிய பெண்கள், கைவிடப்பட்டோர், கைம்பெண்கள் படிக்க பள்ளி ஒன்றை நிறுவினார். மேலும் பொருளாதார தற்சார்புக்கான பயிற்சிகளையும் அளித்தார். பெங்களூரின் மகிளா சேவா சமாஜத்தைச் சேர்ந்த சமூக ஆர்வலர்களான கமலாம்மா மற்றும் நஞ்சம்மாவுடன் நாடு முழுவதும் பயணம் செய்து, பெண் கல்வி மற்றும் நலத்திட்டங்களை ஊக்குவித்தார். அவர் ஒரு இந்துப் பெண்ணாக வேடமிட்டு பனாரஸ் மற்றும் ஹரித்வார் போன்ற இந்து புனித யாத்திரைத் தலங்களுக்குச் சென்றார்.

1931 ஆம் ஆண்டு இக்பாலுன்னிசா ஹுசைன் பர்தா அணிவதை நிறுத்தியபோது அவரது வாழ்க்கை மாறியது.  அந்த துணிச்சலான முயற்சியை  முழு முஸ்லிம் சமூகமும் எதிர்த்தது. ஒரு நண்பராகவும் தத்துவஞானியாகவும், அவருடைய கணவர் அவரைப் பாதுகாத்து வழிநடத்தினார். 

## நூல்கள்
# 1940 - *Changing India: A Muslim Woman Speaks*
# 1944 - *Purdah and polygamy: life in an Indian Muslim household*

## மேற்கோள்கள்

## வெளி இணைப்புகள்
* 
* 

பகுப்பு:1897 பிறப்புகள்
பகுப்பு:1954 இறப்புகள்
பகுப்பு:பெங்களூர் மக்கள்
பகுப்பு:கருநாடக எழுத்தாளர்கள்
பகுப்பு:இந்திய முஸ்லிம் பெண் எழுத்தாளர்கள்
பிளாட்டிபெலோன்

**பிளாட்டிபெலோன்** (*Platybelone*) என்பது இந்தோ-பசிபிக் முதல் அத்திலாந்திக்குப் பெருங்கடல் வரையிலான கடல் வாழ்விடங்களில் காணப்படும் பெலோனிடே குடும்பத்தைச் சேர்ந்த ஊசி மீன் பேரினமாகும்.

## சிற்றினங்கள்
பின்வரும் இரண்டு சிற்றினங்கள் தற்போது *பிளாட்டிபெலோன்* பேரினத்தின் கீழ் அங்கீகரிக்கப்பட்டுள்ளன.

* *பிளாட்டிபெலோன் ஆர்கலசு* (லெசூர், 1821) 
* *பிளாட்டிபெலோன் லோவி* (குந்தர்]], 1866) 

## மேற்கோள்கள்

பகுப்பு:மீன் பேரினங்கள்
மஞ்சுளா (கன்னட நடிகை)

**ஹொன்னேனஹள்ளி சிவண்ணா மஞ்சுளா** (*Honnenhalli Shivanna Manjula*) (8 நவம்பர் 1954-12 செப்டம்பர் 1986) ஓர் இந்திய நடிகை கன்னடத் திரைப்படங்களிலும், தமிழகத் திரைப்படங்களிலும் (*குமாரி மஞ்சுளா* என்ற பெயரில் ) மற்றும்  தெலுங்குத் திரைப்படங்களிலும் (*கன்னட மஞ்சுளா* என்றும் ) நடித்துள்ளார். 1970கள் மற்றும் 1980களில் கன்னடத் திரைப்படங்களில் மிகவும் வெற்றிகரமான மற்றும் முக்கிய நடிகைகளில் ஒருவராக இருந்தார். இவர் 100 க்கும் மேற்பட்ட படங்களில் நடித்துள்ளார். இவரது நடிப்பிற்காக பிலிம்பேர் விருது உட்பட பல விருதுகளை வென்றார்.

## சொந்த வாழ்க்கை
தும்கூர் மாவட்டத்திலுள்ள ஹொன்னஹள்ளி என்ற கிராமத்தில் எம். எச். சிவண்ணா மற்றும் தேவரம்மா ஆகியோருக்கு மஞ்சுளா பிறந்தார். இவரின் தந்தை சிவண்ணா ஒரு காவல் உதவி ஆய்வாளராக இருந்தார். *ஹுடுகாதடா ஹுடுகி* மற்றும் *கனசு நனசு* போன்ற படங்களில் தன்னுடன் பணியாற்றிய திரைப்பட இயக்குனர் அம்ருதம் என்பவரை திருமணம் செய்து கொண்டார். இந்த தம்பதியருக்கு அபிஷேக் என்ற மகன் பிறந்தான்.

## தொழில்
மஞ்சுளா தனது நடிப்பு வாழ்க்கையை 1965 இல் பிரபாத் கலவிதரு என்ற நாடகக் குழுவில் தொடங்கினார். 1966 ஆம் ஆண்டு *மானே கட்டி நோடு என்ற* படத்தில் ஒரு சிறிய வேடத்தில் கன்னடத் திரையுலகில் நுழைந்தார். 1972 ஆம் ஆண்டு மூத்த இயக்குனர் எம்.ஆர். விட்டல் இயக்கிய *யாரா சாக்ஷி என்ற* திரைப்படத்தில் கதாநாயகியாக  அறிமுகமானார். ராஜ்குமார், விஷ்ணுவர்தன், ஸ்ரீநாத், அசோக் மற்றும் சங்கர் நாக் உட்பட அனைத்து முன்னணி கன்னட நடிகர்களுடன் நடித்துள்ளார்.  இவர் நடிகர் ஸ்ரீநாத்துடன் சேர்ந்து சுமார் 35 படங்களில் ஒன்றாக நடித்துள்ளார்.

மஞ்சுளா நூற்றுக்கும் மேற்பட்ட படங்களில் நடித்தார். 1970களின் பிற்பகுதியில் ஒரு சிறந்த கன்னட கதாநாயகியாக இவருக்கு மிகப்பெரிய வெற்றியைப் பெற்றுத் தந்த, ஆதிக்க மனப்பான்மை கொண்ட கிராமத்து பெண் வேடத்தில் அடிக்கடி தோன்றினார்.  *சம்பாதிகே சவால்*, *இரடு கனசு*, *சொசே தாண்டா சௌபாக்யா*, *பேசுகே* மற்றும் *சீதாராமு* ஆகியவை இவரது குறிப்பிடத்தக்க படங்களில் சில. ராமகிருஷ்ணா (தெலுங்கு), கமலஹாசன் மற்றும் ரஜினிகாந்த் (தமிழ்) போன்ற பிற மொழிகளிலும் நன்கு அறியப்பட்ட நடிகர்களுடனும் இவர் நடித்தார்.

## இறப்பு
1986 செப்டம்பர் 19 அன்று சமையலறையில் ஏற்பட்ட தீ விபத்தில் தீக்காயங்களுக்கு ஆளாகி மஞ்சுளா இறந்தார். ஆரம்பத்தில் இது ஒரு விபத்தாகக் கருதப்பட்டாலும், தி டைம்ஸ் ஆஃப் இந்தியா இந்த மரணத்தை தற்கொலை என்று செய்தி வெளியிட்டது.

## மேற்கோள்கள்

## வெளி இணைப்புகள்
* 

பகுப்பு:1986 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கன்னடத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:கர்நாடக நடிகைகள்
பகுப்பு:1954 பிறப்புகள்
மம்தா மொகந்தா

**மம்தா மொகந்தா** (*Mamata Mohanta*) ஓர் இந்திய அரசியல்வாதி ஆவார். இவர் ஒடிசாவிலிருந்து பிஜு ஜனதா தளத்தின் உறுப்பினராகவும் இந்திய நாடாளுமன்றத்தின் மேலவையான மாநிலங்களவை உறுப்பினராகவும் இருந்தார். இவர் 2024ஆம் ஆண்டு ஆகத்து 27 அன்று பாரதிய ஜனதா கட்சியின் உறுப்பினராக மாநிலங்களவைக்கு போட்டியின்றி மீண்டும் தேர்ந்தெடுக்கப்பட்டார்.

2020ஆம் ஆண்டு மாநிலங்களவைத் தேர்தலில் ஒடிசாவிலிருந்து இந்திய நாடாளுமன்ற மேலவைக்கு போட்டியிட்ட நான்கு வேட்பாளர்களில் இவரும் ஒருவர். இவர்கள் போட்டியின்றி தேர்ந்தெடுக்கப்பட்டதாக அறிவிக்கப்பட்டது. இவர் பிஜு ஜனதா தளம் கட்சியிலிருந்து விலகி பாஜகவில் இணைந்தார். இவர் மாநிலங்களவை உறுப்பினர் பதவியிலிருந்து விலகினார்.

## வாழ்க்கை வரலாறு
மம்தா மொகந்தா இந்தியாவின் ஒடிசாவில் உள்ள குட்மி சமூகத்தின் சமூக ஆர்வலரும் தலைவரும் ஆவார். குட்மி சமூகத்தினர் வரலாற்று ரீதியாக ஒடுக்கப்பட்டவர்கள் ஆவர். இவர்கள் முதன்மையாக தங்கள் வாழ்வாதாரத்திற்காக விவசாயத்தை நம்பியுள்ளனர். குட்மி சமூகத்தின் உரிமைகளுக்காக குரல் கொடுக்கும் வழக்கறிஞராக இருந்த மம்தா மொகந்தா, நில உரிமைகள், விவசாயிகளுக்கு சிறந்த பணி நிலைமைகள், கல்வி, சுகாதாரத்திற்கான அணுகல் ஆகியவற்றைக் கோரி பல்வேறு இயக்கங்கள் மற்றும் போராட்டங்களில் ஈடுபட்டுள்ளார். இவர் குட்மி சமூகத்தில் பெண்களுக்கு அதிகாரம் அளிப்பதற்கும் அவர்களின் உரிமைகளை மேம்படுத்துவதற்கும் செயல்படும் பெண்கள் அமைப்பான குட்மி மகிளா சபாவின் நிறுவனராகவும் உள்ளார். மம்தா மொகந்தா தனது பணிக்காக அங்கீகரிக்கப்பட்டு *ஒடிசா லிவிங் லெஜண்ட்* விருது, சர்வதேச மகளிர் தின விருது உட்பட பல விருதுகளைப் பெற்றுள்ளார். ஒட்டுமொத்தமாக, மம்தா மொகந்தா குட்மி சமூகத்தில் ஒரு மரியாதைக்குரிய நபராகவும், ஒடிசாவில் சமூக நீதி மற்றும் சமத்துவத்திற்கான முக்கியக் குரலாகவும் உள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா அரசியல்வாதிகள்
பகுப்பு:மாநிலங்களவை உறுப்பினர்கள்
விஜய் பிச்சுமணி

**விஜய் பிச்சுமணி** (பிறப்பு: 1987) என்பவர் தமிழ்நாட்டைச் சேர்ந்த ஓவியரும், சிற்பியும் ஆவார். குறிப்பாக இவர் மரச் சிற்ப அச்சு ஓவியம் (Woodcut printing) எனப்படும் ஓவிய பாணியில் தேர்ச்சி மிக்கவர். இவர் வரைந்த ஒரு ஓவியத்திற்காக 2016 ஆம் ஆண்டு தேசிய விருது பெற்றுள்ளார்.

## வாழ்க்கைச் சுருக்கம்
விஜய் பிச்சுமணி தமிழ்நாட்டின், கன்னியாகுமரி மாவட்டத்தின், மார்த்தாண்டம் அருகில் உள்ள பேச்சிப்பாறை சிற்றூரைச் சேர்ந்தவர். 1987 இல் பிறந்த இவர் பள்ளிக் காலத்திலிருந்தே ஓவிய ஆர்வம் கொண்டவராக விஜய் இருந்துள்ளார். சென்னை அரசு கவின்கலைக் கல்லூரியில் இளங்கலை, முதுகலைப் பட்டங்களைப் பெற்றார்.

இவர் தன் படைப்புகளைக் கொண்டு இந்தியா முழுவதும் சுமார் 20 கண்காட்சிகளை நடத்தியுள்ளார்.

*விஜய் பிச்சுமணியின் படைப்புகள், அவற்றை அணுகும் எந்த ஒரு பார்வையாளனிடமும் நேசத்தோடு பிணைப்பு கொள்ளும் அலாதியான குணம் கொண்டவை* என்று கலை விமர்சகர் சி. மோகன் குறிப்பிடுகிறார்.

ஏராளமான கண்காட்சிகளில் பங்கேற்ற விஜய், மரச் சிற்ப அச்சுக்கான 56வது தேசிய விருதை 2016 ஆம் ஆண்டு பெற்றார்.

## மேற்கோள்கள்

பகுப்பு:கன்னியாகுமரி மாவட்ட மக்கள்
பகுப்பு:தமிழக ஓவியர்கள்
பகுப்பு:1987 பிறப்புகள்
அம்மோனியம் சின்னமேட்டு

**அம்மோனியம் சின்னமேட்டு**  (Ammonium cinnamate) என்பது C9H11NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சின்னமிக் அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
அமோனியாவுடன் நீர்த்த சின்னமிக் அமிலத்தைச் சேர்த்து வினைபுரியச் செய்தால் அம்மோனியம் சின்னமேட்டு உருவாகும்.

## பயன்கள்
வேதித் தொகுப்பு வினைகளிலும் மருந்துகள் தயாரிப்பிலும் அம்மோனியம் சின்னமேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சின்னமேட்டு எசுத்தர்கள்
அம்மோனியம் பிக்கோலினேட்டு

**அம்மோனியம் பிக்கோலினேட்டு**  (Ammonium picolinate) என்பது C6H8N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிக்கோலினிக்  அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.

## இயற்பியல் பண்புகள்
கரிம அம்மோனியம் உப்புகள் பொதுவாக நீரில் கரையக்கூடியவை, இருப்பினும் அம்மோனியம் பிகோலினேட்டுக்கான குறிப்பிட்ட கரைதிறன் தரவு வெளிப்படையாக ஆவணப்படுத்தப்படவில்லை.

## பயன்கள்
ஒரு கொடுக்கிணைப்பு முகவராக, இந்தச் சேர்மம் வினையூக்கி அல்லது தொழில்துறை செயல்முறைகளில் உலோக அணைவுகளை நிலைப்படுத்தக்கூடும்.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பிக்கோலினேட்டுகள்
வெள்ளி புரோமைடு

**வெள்ளி புரோமைடு** (*Silver bromide*) என்பது மென்மையான, வெளிர்-மஞ்சள் நிறமுடைய, நீரில் கரையாத உப்பு ஆகும். இந்த உப்பானது மற்ற வெள்ளி ஆலைடுகளுடன் ஒப்பிடும் போது ஒளிக்கான அசாதாரண உணர்திறன் காரணமாக நன்கு அறியப்பட்டது ஆகும். இந்தப் பண்பு வெள்ளி ஆலைடுகளை நவீன ஒளிப்படப் பொருட்களின் அடிப்படையாக மாற்ற அனுமதித்துள்ளது. ஒளிப்படத் தகடுகளில் பரவலாகப் பயன்படுத்தப்படுகிறது, மேலும் புனித உடற்போர்வையின் போலியாகப் பயன்படுத்தப்பட்டதாக சிலர் நம்புகின்றனர். இந்த உப்பை இயற்கையாகவே புரோமார்கைரைட் (புரோமைரைட்) என்ற கனிமமாக காணலாம்.

## தயாரிப்பு
இந்தச் சேர்மத்தை கனிம வடிவில் காணலாம் என்றாலும்,  பொதுவாக வெள்ளி நைட்ரேட்டை ஒரு கார புரோமைடு (பொதுவாக பொட்டாசியம் புரோமைடு) உடன் வினைபுரியச் செய்வதன் மூலம் தயாரிக்கப்படுகிறது.

: AgNO3 (aq) + KBr (aq) → AgBr (s) + KNO3(aq) 

கடினமான முறையாக இருந்தாலும், உப்பை அதன் தனிமங்களிலிருந்து நேரடியாகவும் தயாரிக்கலாம்.

ஒரு எளிய, ஒளி-உணர்திறன் மிக்க மேற்பரப்பின் நவீன முறை தயாரிப்பானது ஒரு ஜெலட்டின் வெள்ளி ஆலைடு படிகங்களின் குழம்பை உருவாக்குகிறது, பின்னர் அது ஒரு ஒளிப்படத்தகடு அல்லது பிற ஊடகத்தில் பூசப்படுகிறது. கட்டுப்படுத்தப்பட்ட சூழலில் வீழ்படிவின் மூலம் சிறிய, சீரான படிகங்களை உருவாக்குகின்றன. (பொதுவாக 12 Ag அணுக்களைக் கொண்டுள்ளன).

## வேதிவினைகள்
பொதுவாக, வெள்ளி புரோமைடு திரவ அம்மோனியாவுடன் உடனடியாக வினைபுரிந்து  மற்றும்  போன்ற பல்வேறு அம்மைன் அணைவு சேர்மங்களை உருவாக்குகிறது.

: AgBr + m NH3 + (n - 1)  → 

வெள்ளி புரோமைடு முப்பீனைல்பாஸ்பீனுடன் வினைபுரிந்து ஒரு டிரிஸ்(ட்ரைபீனைல்ஃபாஸ்பீன்) உற்பத்தி செய்கிறது. 

:: 200x200px|tris(triphenylphosphino)silver bromide

## இயற்பியல் பண்புகள்

### படிக அமைப்பு
AgF, AgCl மற்றும் AgBr அனைத்தும் முக மைய கனசதுர (fcc) பாறை-உப்பு (NaCl) படிக கட்டமைப்பு பின்வரும் கட்டமைப்பு அளவுருக்களுடன் உள்ளன. 

பெரிய ஆலைடு அயனிகள் ஒரு கனசதுர நெருக்கமான பொதியலில் அமைக்கப்பட்டுள்ளன. அதே நேரத்தில் சிறிய வெள்ளி அயனிகள் அவற்றுக்கிடையேயான எண்முக இடைவெளிகளை நிரப்புகின்றன. ஒரு வெள்ளி அயனி Ag+ 6 Br− அயனிகளால் சூழப்பட்ட அணைவுக் கட்டமைப்பை வழங்குகிறது. 

மற்ற வெள்ளி ஆலைடுகளைப் போலல்லாமல், அயோடார்கைரைட் (ஏஜிஐ) ஒரு அறுகோண துத்தநாக படிகக் கூட்டமைப்பைக் கொண்டுள்ளது.

### கரைதிறன்
வெள்ளி ஆலைடுகள் பரந்த அளவிலான கரைதிறன்களைக் கொண்டுள்ளன. AgF இன் கரைதிறன் AgI ஐ விட 6 × 107 மடங்கு ஆகும். இந்த வேறுபாடுகள் ஆலைடு அயனிகளின் ஒப்பீட்டு கரைசல் என்தால்பிகளுக்கு காரணமாகின்றன- மற்றவற்றோடு ஒப்பிடும் போது ஃபுளூரைடு கரைசலின் வெப்ப உள்ளடக்கம் முரண்படும் அளவிற்கு மிக அதிகமாக உள்ளது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:உலோக ஆலைடுகள்
பகுப்பு:புரோமைடுகள்
பகுப்பு:ஒளிப்படக்கலை வேதிப்பொருட்கள்
அமீனுல் இஸ்லாம்

**அமீனுல் இஸ்லாம்** (*Aminul Islam*), இந்தியாவின் அசாம் சட்டப் பேரவையின் நடப்பு உறுப்பினரும்,  அகில இந்திய ஐக்கிய ஜனநாயக முன்னணியின் அரசியல்வாதியும் ஆவார்.  இவர் 1985ஆம் ஆண்டு முதல் தற்போது வரை மூன்று முறை  அசாம் கண பரிசத், தேசிய மக்கள் கட்சி மற்றும் அகில இந்திய ஐக்கிய ஜனநாயக முன்னணி போன்ற கட்சிகளின் சார்பாக அசாம் சட்டப் பேரரவைக்கு, மங்காச்சார் சட்டமன்றத் தொகுதியிலிருந்து தேர்ந்தெடுக்கப்பட்டவர்.
## கைது
2025 பகல்காம் தாக்குதலுக்கு இந்திய அரசே காரணம் என்றும் மற்றும் பாகிஸ்தானை ஆதரித்தும் பேசியதால் தேச விரோதச் சட்டத்தின் கீழ் அசாம் காவல்துறையால் கைது செய்யப்பட்டு 25 ஏப்ரல் 2025 அன்று சிறையில் அடைக்கப்பட்டார்.

## மேற்கோள்கள்

பகுப்பு:அசாமிய அரசியல்வாதிகள்
பகுப்பு:அசாம் சட்டமன்ற உறுப்பினர்கள்
அம்மோனியம் கால்சியம் பாசுப்பேட்டு

**அம்மோனியம் கால்சியம் பாசுப்பேட்டு**  (Ammonium calcium phosphate) என்பது CaNH4PO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## இயற்பியல் பண்புகள்
அமோனியம் கால்சியம் பாசுப்பேட்டு நிறமற்ற படிகங்களாக உருவாகிறது. இச்சேர்மம் நீரில் கரையாது. 
CaNH4PO4 • 7H2O என்ற மூலக்கூற்று வாய்ப்பாட்டைக் கொண்ட எழுநீரேற்றாக அமோனியம் கால்சியம் பாசுப்பேட்டு உருவாகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பாசுபேட்டுகள்
பகுப்பு:கால்சியம் சேர்மங்கள்
பகுப்பு:ஒற்றைச்சரிவச்சுக் கனிமங்கள்
மக்ரான்

**மக்ரான்** (*Makran*) ஈரான், ஆப்கானித்தான் மற்றும் பாகிஸ்தான் நாடுகளில் அமைந்துள்ள பலூசிஸ்தானின் தெற்கில் அரபிக் கடற்கரையை ஒட்டி அமைந்த பகுதியாகும். இது ஒரு அரை பாலைவனப் பகுதி ஆகும்.  மக்ரான் கடற்கரைப் பகுதியில் ஈரானின் சிஸ்தான் மாகாணப் பகுதிகளும், பாகிஸ்தானின் பலூசிஸ்தான் மாகாணப் பகுதிகளும் அடங்கியுள்ளது.  மக்ரான் பகுதி ஈரானையும், பாகிஸ்தானையும் பிரிக்கும் எல்லைப் பகுதியாக உள்ளது. இப்பகுதியில் பலூச்சி மொழி பேசும் பலூச்சி மக்கள் வாழ்கின்றனர்.
## புவியியல்
மக்ரான் பகுதியில் குவாடர் துறைமுக நகரம் உள்ளது.  பாகிஸ்தான் மக்ரான் பகுதியில்  1,000 கிலோமீட்டர் நீளம் கொண்ட மலைத்தொடரில் 750 கிலோமீட்டர் நீளம் கொண்ட மலைத்தொடர் பாகிஸ்தானின் பலூசிஸ்தானில் அமைந்துள்ளது.  பாலைவனம் போன்ற இப்பகுதியில் மழை மிகக் குறைவு. மீன்பிடித் தொழில் அதிகம் உள்ளது.

## மேற்கோள்கள்

பகுப்பு:ஈரானின் புவியியல்
பகுப்பு:பாக்கித்தானின் புவியியல்
வலவனிலா வானூர்தி ஒளிப்படவியல்

**வலவனிலா வானூர்தி ஒளிப்படவியல்** *(Drone Photography)* என்பது, ஆளில்லாத வானூர்தியிலிருந்து எடுக்கப்படும் ஒளிப்படம் சார்ந்த வான் ஒளிப்படவியல் ஆகும். வலவனிலா வானூர்தியின் சுற்றகம்-இயக்கப்படும் பல்துறைத்திறன், சராசரி ஒளிப்படக் கலைஞருக்கு சாத்தியமற்றதாகவோ அல்லது மிகவும் தொலைவானதாகவோ இருந்து தனித்துவமான கண்ணோட்டங்கள் மற்றும் கலவைகளை அணுக அனுமதிக்கிறது. இருப்பினும், வானோடி கற்றுக்கொள்வது, வலவனிலா வானூர்திக்கு கலதள இடைவெளி அடைப்பு செலுத்துவது மற்றும் சட்ட விதிமுறைகளை வழிநடத்துவது மிகவும் கடினமாக இருக்கலாம்.

கடந்த சில ஆண்டுகளில், ஆளில்லா வான்வழி வாகனங்கள் என்று அழைக்கப்படும் வலவனிலா வானூர்திகள் மிகவும் பொதுவானதாகிவிட்டன. அமெரிக்காவில் மட்டும், இந்த விடுமுறை காலத்தில் ஒரு மில்லியனுக்கும் அதிகமான வலவனிலா வானூர்திகள் விற்கப்படும் என்று கூட்டாட்சி வானூர்தி நிர்வாகம் (FAA) கணித்துள்ளது; உலகெங்கிலும் உள்ள பிற நாடுகளில் இன்னும் பல விற்கப்படும் என்றும் அது கூறுகிறது.

வலவனிலா வானூர்தி தொழில்நுட்பத்தின் வருகையுடன் பயண ஒளிப்படவியல் வியத்தகு முறையில் வளர்ச்சியடைந்துள்ளது. ஒரு காலத்தில் வான்வழி காட்சிகளைப் படம்பிடிக்க உலங்கு வானூர்தி அல்லது வானூர்திகளால் மட்டுமே சாத்தியமானதாக இருந்த இந்த வகை ஒளிப்படவியல், வலவனிலா வானூர்தி வருகைக்கு பின் ஒளிப்படக் கலைஞர்களை எளிதாக அனுமதிக்கின்றன. ஒரு அழகிய கடற்கரையையோ, பரபரப்பான நகரக் காட்சியையோ அல்லது தொலைதூர மலைத்தொடரையோ ஆவணப்படுத்த, வலவனிலா வானூர்தி ஒளிப்படவியல் மூலம் பயணத் படத் தொகுப்பை மேம்படுத்தப்படுகிறது.

## இவற்றையும் காண்க
* வான் ஒளிப்படவியல்
* ஆளில்லாத வானூர்தி
* உலங்கு வானூர்தி
* வானூர்தி
 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
ஈரமோனியம் மெலோனேட்டு

**ஈரமோனியம் மெலோனேட்டு**  (Diammonium malonate) என்பது C3H10N2O4. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலோனிக்   அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது. 

## தயாரிப்பு
மெலோனிக் அமிலத்துடன் அமோனியம் ஐதராக்சைடைச் சேர்த்து வினைபுரியச் செய்தால் ஈரமோனியம் மெலோனேட்டு உருவாகும்.

## மேற்கோள்கள்

பகுப்பு:அமோனியம் சேர்மங்கள்
பகுப்பு:மேலோனேட்டுகள்
உறுதுணை கடன் திட்டம்

**உறுதுணை கடன் திட்டம்** என்பது 2025-2026 ஆம் நிதி ஆண்டில் தமிழ்நாட்டு மாநில அரசால் ஆதி திராவிடர், பழங்குடியின சிறு வணிகர்களுக்கு உதவும் வகையில் அறிமுகப்படுத்தப்பட்டுள்ள குறு மற்றும் நுண்கடன் மானிய நிதிஉதவித் திட்டம் ஆகும். 

## அறிமுகம்
இத்திட்டம் 2025-2026 ஆம் ஆண்டிற்கான தமிழ்நாட்டு அரசின் வரவு செலவுத் திட்டம் தாக்கல் செய்யப்பட்டதைத் தொடர்ந்து நடைபெற்று வரும் மானியக்கோரிக்கைகளில் ஆதிதிராவிடர் மற்றும் பழங்குடியினர் நலத்துறை மானியக் கோரிக்கை மீதான விவாதத்தின் போது அத்துறையின் அமைச்சர் மதிவேந்தன் அவர்களால் சட்டசபையில் அறிமுகப்படுத்தப்பட்டது.

## திட்டத்தின் நோக்கம்
ஆதிதிராவிடர் மற்றும் பழங்குடியினரின் பொருளாதார மேம்பாட்டை உறுதிசெய்யும் வகையில் அரசு மானியத்துடன் மாவட்ட கூட்டுறவு வங்கிகள் மூலம் ரூ.25 கோடி செலவில் உறுதுணை என்ற பெயரில் குறு மற்றும் நுண்கடன் திட்டம் செயல்படுத்தப்படப்பட உள்ளது.

## மேற்கோள்கள்

பகுப்பு:தமிழ்நாடு அரசின் நிதியுதவித் திட்டங்கள்
அம்மோனியம் நிக்கோட்டினேட்டு

**அம்மோனியம் நிக்கோட்டினேட்டு**  (Ammonium nicotinate) என்பது C6H8N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிக்கோட்டினிக்   அமிலத்தினுடைய அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
அமோனியாவுடன் நிக்கோட்டினிக் அமிலத்தைச் சேர்த்து வினைபுரியச் செய்வதால் அம்மோனியம் நிக்கோட்டினேட்டு உருவாகிறது.

## இயற்பியல் பண்புகள்
அம்மோனியம் நிக்கோட்டினேட்டை சூடுபடுத்தினால் சிதைவடையும்.

## பயன்கள்
அம்மோனியம் நிக்கோட்டினேட்டு சேர்மம் ஊட்டச்சத்து நிரப்பியாகவும், மருந்துகள் மற்றும் அழகுசாதனப் பொருட்களை தயாரிப்பதிலும் பயன்படுத்தப்படுகிறது.

நிக்கோட்டினமைடு தயாரிப்பிலும்  அம்மோனியம் நிக்கோட்டினேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:நிக்கோட்டினேட்டுகள்
1,9-இருபுரோமோநோனேன்

**1,9-இருபுரோமோநோனேன்**  (*1,9-Dibromononane*) என்பது C9H18Br2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பமேட்டு நரம்பு முகவரான எத்தில் அசிட்டேட்டு-4056 (ஈஏ4056) தயாரிப்பில் பயன்படுகிறது.
## மேற்கோள்கள்

பகுப்பு:புரோமோ ஆல்க்கேன்கள்
பகுப்பு:கரிம ஆலைடுகள்
சண்டி கோயில்

**சண்டி கோயில்** (*Chandi Mandir*) இந்தியாவின் அரியானா மாநிலத்தில் பஞ்ச்குலா நகரில் அமைந்துள்ளது. இது சண்டிகர்-கால்கா நெடுஞ்சாலையில் சக்தி தெய்வமான சண்டிக்கு அர்ப்பணிக்கப்பட்ட ஓர் இந்து கோயில் ஆகும். கோயிலின் பெயரால் பெயரிடப்பட்ட சண்டிகர் நகரத்திலிருந்து சுமார் 15 கி. மீ தொலைவிலும், மன்சா தேவி ஆலயத்திலிருந்து சுமார் 10 கி. மீ. தொலைவிலும் சண்டி கோயில் உள்ளது. அழகான சுற்றுப்புறங்கள் மற்றும் சிவாலிக் மலைகளின் பின்னணியில் இக்கோயில் அமைந்துள்ளது.
## அமைவிடம்
இந்திய இராணுவத்தின் மேற்குப் பிரிவின் தாயகமான சண்டி கோயில் இராணுவ முகாம் இரயில் நிலையத்தில் சண்டி கோயில் அமைந்துள்ளது.
## கோயில்
சண்டி கோயில் சிறீ மாதா மானசா தேவி ஆலய வாரியத்தால் நிர்வகிக்கப்படுகிறது. இந்த கோவிலில் சண்டி, இராதா கிருட்டிணர், அனுமான், சிவன் மற்றும் இராமர் உள்ளிட்ட பல்வேறு இந்து தெய்வங்களின் சிலைகள் உள்ளன.
## திருவிழாக்கள்
நவராத்திரியின் போது நிகழும் துர்கா பூசை பண்டிகையின் போது, ​​ஆயிரக்கணக்கான மக்கள் இந்த கோயிலுக்கு வருகை தருகின்றனர்.
## பிற சண்டி கோயில்கள்
இந்தியாவில் உள்ள பிற மாநிலங்களிலும் சண்டி தேவி கோயில்கள் உள்ளன. அவை:
*கட்டாக் சண்டி கோயில், ஒடிசா மாநிலம் கட்டாக்
*உத்தராகண்டம் மாநிலத்தில் உள்ள அரித்வார் சண்டி தேவி கோவில்

## மேலும் காண்க
*சாக்தம்

## மேற்கோள்கள்

பகுப்பு:அரியானாவிலுள்ள இந்துக் கோயில்கள்
தேசிய நெடுஞ்சாலை 128 (இந்தியா)

**தேசிய நெடுஞ்சாலை 128** (*National Highway 128 (India)*)  பொதுவாக தே. நெ. 128 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 128 இந்தியாவின் உத்தரப் பிரதேச மாநிலத்தில் செல்கிறது.

## வழித்தடம்
அம்பேத்கர் நகர், தாண்டாவில் தேசிய நெடுஞ்சாலை 28 உடனான சந்திப்பிலிருந்து தொடங்கும் இந்த நெடுஞ்சாலை
சுல்தான்பூர், அமேதியை இணைக்கிறது. உத்தரப் பிரதேச மாநிலத்தில் ரேபரேலி அருகே தேசிய நெடுஞ்சாலை 30 உடன் சந்திப்பில் முடிவடைகிறது.

## மேலும் காண்க

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 160ஆ

பகுப்பு:இந்திய தேசிய நெடுஞ்சாலைகள்
அம்மோனியம் லாரேட்டு

**அம்மோனியம் லாரேட்டு** (*Ammonium laurate*) என்பது NH4C6H7O6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லாரிக் அமிலத்தின் அமோனியம் உப்பாக இச்சேர்மம் வகைப்படுத்தப்படுகிறது.

## தயாரிப்பு
உலர்ந்த அம்மோனியாவை தூய லாரிக் அமிலத்தின் நீரிய கரைசலுடன் கலப்பதன் மூலம் அம்மோனியம் லாரேட்டை தயாரிக்கலாம். இந்தத் தொழில்துறை தயாரிப்பு முறைக்கு, நீர் சார்ந்து அல்லாத கரைப்பானில் கரைக்கப்பட்ட லாரிக் அமிலக் கரைசலில் அம்மோனியா வாயுவை அறிமுகப்படுத்துவது அவசியமாகும். விளைபொருளின் உற்பத்தியின் அளவு மற்றும் தரம் இரண்டையும் அதிகபட்சமாகப் பெற, கவனமாக ஒழுங்குபடுத்தப்பட்ட வெப்பநிலை மற்றும் அழுத்த அளவுருக்களின் கீழ் இந்த செயல்முறை நடத்தப்படுகிறது.

மேலும், லாரிக் அமிலத்தை அம்மோனியம் ஐதராக்சைடை வினைபுரியச் செய்வதன் மூலமும் அம்மோனியம் லாரேட்டைப் பெறலாம். இந்த செயல்முறை பொதுவாக லாரிக் அமிலத்தை எத்தனால் போன்ற கரைப்பானில் கரைப்பதன் மூலம் தொடங்குகிறது. அதைத் தொடர்ந்து கலவையில் அம்மோனியம் ஐதராக்சைடு சேர்க்கப்படுகிறது.

## இயற்பியல் பண்புகள்
அம்மோனியம் லாரேட்டு சேர்மம் பொதுவாக வெள்ளை நிறத்தில் இருந்து அரை வெள்ளை நிறத்தில்  இருக்கும் திடப்பொருளாகவோ அல்லது தூளாகவோ தோன்றும். தண்ணீரில் இது கரையும். இச்சேர்மம்  பல்வேறு பயன்பாடுகளில் பயனுள்ளதாக அமைகிறது.

அம்மோனியம் லாரேட்டை  உள்ளிழுக்கப்பட்டாலோ, ​​உட்கொள்ளப்படும்போதோ அல்லது தோலுடன் தொடர்பு கொள்ளும்போதோ தீங்கு விளைவிக்கும்.  தோல் எரிச்சல் மற்றும் கண் பாதிப்பை ஏற்படுத்தும். நெருப்பு எரியும் நிலைமைகளின் கீழ் இது தீங்கு விளைவிக்கும். புகையை வெளியிடும்.

## பயன்கள்
அமோனியம் லாரேட்டு சேர்மம் நுரைக்கும் பண்புகளைக் கொண்ட ஒரு மேற்பரப்பு செயலி, ஈரமாக்கும் முகவர், குழம்பாக்கியாகப் பயன்படுத்தப்படுகிறது.

மேலும், பல்வேறு நுண்ணுயிரிகளால் உற்பத்தி செய்யப்படும் மக்கும் பலபடிகளான பாலி ஐதராக்சி ஆல்கனோயேட்டுகளை பிரித்தெடுத்து மீட்டெடுப்பதில் அம்மோனியம் லாரேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:லாரேட்டுகள்
ஐக்கிய மக்கள் கட்சி, லிபரல்

**ஐக்கிய மக்கள் கட்சி (தாராளவாதம்)**  (*United People's Party, Liberal*) அசாம் மாநிலத்தில் தேர்தல் ஆணையத்தால் அங்கீகரிக்கப்பட்ட ஒரு மாநிலக் கட்சியாகும்.  இந்தக் கட்சியின் தலைமையகம் கோக்ரஜார் நகரில் உள்ளது. அசாம் மாநிலத்தின் போடோலாந்து  வட்டாரத்தில் இந்தக் கட்சிக்குக் குறிப்பிடத்தக்க ஆதரவு உள்ளது.

## வரலாறு
ஐக்கிய மக்கள் கட்சி 2015-ஆம் ஆண்டு தொடங்கப்பட்டது. இக்கட்சி தொடங்குவதற்கு முன் *ஜனநாயக உரிமைக்கான மக்கள் ஒத்துழைப்பு இயக்கம் *என்ற பெயரில் இருந்தது*. *

கடந்த 2020-ஆம் ஆண்டின் டிசம்பர் மாதத்தில் நடந்த போடோலாந்து சுயாட்சி மன்றத்தில் ஐக்கிய மக்கள் கட்சிக்குத் தனிப்பெரும்பான்மை இல்லாத வேளையில் பாரதிய ஜனதா கட்சி ஆதரவு தர, இக்கட்சி தேசிய ஜனநாயகக் கூட்டணியில் சேர்ந்தது. மேலும் 2021 அசாம் தேர்தலிலும் 2024 மக்களவைத் தேர்தலிலும், தேசிய ஜனநாயகக் கூட்டணியில் தேர்தலைச் சந்தித்தது.

## தேர்தல் வரலாறு
### மக்களவைத் தேர்தல்

### அசாம் மாநில சட்டப் பேரவை

## மேற்கோள்கள்

பகுப்பு:இந்திய அரசியல் கட்சிகள்
லேபியோ பார்பாடசு

**லேபியோ பார்பாடசு** (*Labeo barbatus*) என்பது கீழ், மத்திய காங்கோ ஆற்றுப் படுகையில் காணப்படும் *லேபியோ* பேரினத்தைச் சேர்ந்த சிற்றினம் ஆகும். இந்த மீன் 60 செ.மீ. நீளம் வரை வளரக்கூடியது. ஆப்பிரிக்காவில் காங்கோ மக்களாட்சிக் குடியரசு, மத்திய ஆபிரிக்க குடியரசில் கீழ் மற்றும் நடுத்தர காங்கோ ஆற்றுப் படுகைகளில் காணப்படுகிறது.

## மேற்கோள்கள்

பகுப்பு:கெண்டை மீன்கள்
லேபியோ அல்லுவாடி

***லேபியோ அல்லுவாடி*** (*Labeo alluaudi*) என்பது *சைப்ரினிடே* குடும்பத்தைச் சேர்ந்த ஒரு வகை மீன் சிற்றினம் ஆகும். இது கோட்டிவார், லைபீரியாவில் உள்ள கவாலி, நிபோவ் ஆறுகளில் மட்டுமே காணப்படும். இது சியேரா லியோனில் உள்ள சேவா ஆற்றிலும், லைபீரியாவில் உள்ள வியா ஆற்றிலும் காணப்படுவதாகப் பதிவாகியுள்ளது. இந்த மீன் நீளமான உடலினைக் கொண்டுள்ளது. அதிகபட்சமாக இதன் உடல் நீளம் 13.5 முதல் 16.5 சென்டிமீட்டர் நீளம் வரை இருக்கும். ஒரு சில ஆப்பிரிக்க ஆறுகளில் அறியப்படும் இந்த மீன் அருகிய இனமாகும். இங்கு அதிகப்படியான மீன்பிடித்தல், விவசாயம், சுரங்கம், காடழிப்பு, மாசுபாடு, மேம்பாடு ஆகியவற்றால் அச்சுறுத்தப்படுகிறது.

## மேற்கோள்கள்

பகுப்பு:கெண்டை மீன்கள்
லேபியோ ஆல்டிசென்ட்ராலிசு

***லேபியோ ஆல்டிசென்ட்ராலிசு*** (*Labeo alticentralis*) என்பது சைப்ரினிடே குடும்பத்தைச் சேர்ந்த ஒரு மீன், சிற்றினம் ஆகும். இது காங்கோ மக்களாட்சிக் குடியரசில் மட்டுமே காணப்படும் ஒரு அகணிய உயிரி ஆகும். இங்கு கிசாங்கனிக்கு அருகிலுள்ள காங்கோ ஆற்றியின் ஒரு பகுதியான பூல் மாலேபோவிலும் வேறு சில இடங்களிலிருந்து மட்டுமே பதிவு செய்யப்பட்டுள்ளது.நன்னீரின் அடிப்பகுதியில் காணப்படும் இந்த மீன் அதிகபட்ச நீளம் சுமார் 12.6 சென்டிமீட்டர் நீளம் வரை வளரக்கூடியது. இதன் உடல் அடர் பழுப்பு நிற நீளமான கோடுகளைக் கொண்டுள்ளது.

## மேற்கோள்கள்

பகுப்பு:கெண்டை மீன்கள்
பங்காவ் வடக்கு சட்டமன்றத் தொகுதி

**பங்காவ் வடக்கு சட்டமன்றத் தொகுதி**  (Bangaon Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021
21வது தேர்தலில், பாரதிய ஜனதா கட்சியின் வேட்டாளர் அசோக கீர்த்தானியாவை தனது நெருங்கிய போட்டியாளரான அகில இந்திய திரிணாமுல் காங்கிரசு கட்சியின் வேட்பாளர் சியாமல் ராயை தோற்கடித்தார்.

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
இமாச்சலப் பிரதேச அரசு

**இமாச்சலப் பிரதேச அரசு** (*Government of Himachal Pradesh*) அல்லது **இமாச்சலப் பிரதேச மாநில அரசு** என்பது இந்திய மாநிலமான இமாச்சலப் பிரதேசத்தின் 12 மாவட்டங்களின் உச்ச நிர்வாக அதிகார அமைப்பாகும். இது இமாச்சலப் பிரதேச ஆளுநரால் வழிநடத்தப்படும் ஒரு நிர்வாகத்தைக் கொண்டுள்ளது. முதலமைச்சர்,  இமாச்சலப் பிரதேச மாநிலத்தின் ஆட்சியினை வழிநடத்துகிறார்.

## சட்டமன்றம்
சிம்லா இமாச்சலப் பிரதேசத்தின் தலைநகரமாகும்.மேலும் இமாச்சலப் பிரதேச சட்டமன்றமும் தலைமைச் செயலகமும் இங்கு உள்ளது. தர்மசாலா மாநிலத்தின் குளிர்கால தலைநகரமாகும். இமாச்சலப் பிரதேச உயர் நீதிமன்றம் சிம்லாவில் அமைந்துள்ளது, இது இமாச்சலப் பிரதேசம் முழுவதையும் நிர்வகிக்கும் அதிகார வரம்பைக் கொண்டுள்ளது. மாநில சட்டமன்றம் ஒற்றை அவையைக் கொண்டுள்ளது, இது மாநில மக்களால் நேரடியாகத் தேர்ந்தெடுக்கப்பட்ட சட்டமன்ற உறுப்பினர்களைக் கொண்டுள்ளது.

இமாச்சலப் பிரதேசத்தின் தற்போதைய சட்டமன்றம் ஓர் அவையினைக் கொண்டது. இதில் 68 சட்டமன்ற உறுப்பினர்கள் உள்ளனர். முன்னதாக கலைக்கப்படாவிட்டால் சட்டமன்றத்தின் பதவிக்காலம் ஐந்து ஆண்டுகள் ஆகும்.

## முதலமைச்சர்
சுக்விந்தர் சிங் சுகு, இமாச்சலப் பிரதேச மாநில அரசின் தற்போதைய முதலமைச்சராக, இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டுள்ளார்.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:இமாச்சலப் பிரதேசம்
அருணாச்சலப் பிரதேச மக்கள் கட்சி

**அருணாசலப் பிரதேச மக்கள் கட்சி** என்பது இந்திய மாநிலமான அருணாசலப் பிரதேசத்தில் உள்ள ஒரு பிராந்திய அரசியல் கட்சியாகும். இது 1977 செப்டம்பரில் பாக்கின் பெர்டின், ஒகென் லெகோ மற்றும் எல்.

## வரலாறு
வாங்லாட் ஆகியோரால் கட்சி .தோற்றுவிக்கப்பட்டது டோமோ ரிபா இந்திய தேசிய காங்கிரசு பி. கே. துங்கன் அரசாங்கத்தில் இருந்து ராஜினாமா செய்து கட்சியின் துணைத் தலைவராக பிபிஏவில் சேர்ந்தார். தற்போது, கமென் ரிங்கு கட்சியின் பொதுச் செயலாளராக உள்ளார். இக்கட்சி 2016ஆம் ஆண்டில் பெரும்பாலான  இந்திய தேசிய காங்கிரசு கட்சியில் பல சட்டமன்ற உறுப்பினர்கள் இக்கட்சிக்கு வந்தபோது சிறிது நாட்கள் அருணாசலப் பிரதேச மக்கள் கட்சி ஆட்சியில் இருந்தது.

2016 செப்டம்பர் 16 அன்று, முதல்வர் பெமா காண்டு கீழ் ஆளும் கட்சியைச் சேர்ந்த 43 எம்எல்ஏக்கள் இந்திய தேசிய காங்கிரஸை விட்டு வெளியேறி, அருணாச்சல பிரதேச மக்கள் கட்சியில் சேர்ந்து, பாரதிய ஜனதா கட்சி கூட்டணி அமைத்தனர்.

## மேற்கோள்கள்

பகுப்பு:இந்திய அரசியல் கட்சிகள்
மலையக மக்கள் ஜனநாயகக் கட்சி

**மலையக  மக்கள் ஜனநாயகக் கட்சி** (Hill State People's Democratic Party) என்பது வடகிழக்கு இந்தியாவின் மேகாலயா மாநிலத்தில் செயல்படும் ஒரு பிராந்திய அரசியல் கட்சியாகும்.  ஹோப்பிங்ஸ்டோன் லிங்டோ , அனைத்து கட்சி மலையக தலைவர்கள் மாநாட்டிலிருந்து பிரிந்து 1968 இல் உருவாக்கப்பட்ட கட்சி மலையக மக்கள் ஜனநாயக கட்சி, 1972 ஆம் ஆண்டு சட்டமன்றத்தின் முதல் தேர்தல்களிலிருந்து மேகாலயா சட்டமன்றத்தில் பிரதிநிதிகளைக் கொண்டுள்ளது. மலையக மக்கள் ஜனநாயகக் கட்சி பல சந்தர்ப்பங்களில் மேகாலயாவில் கூட்டணி அரசாங்கங்களில் உறுப்பினராக இருந்து வருகிறது, மேலும் 2018 தேர்தலைத் தொடர்ந்து முதலமைச்சர் கான்ராட் சங்மா தேசிய மக்கள் கட்சி தலைமையிலான அரசாங்கத்தில் இணைந்தது.

மலையக மக்கள் ஜனநாயக கட்சி என்பது வடகிழக்கு பிராந்திய அரசியல் முன்னணி ஒரு பகுதியாகும், இது பாஜக தலைமையிலான தேசிய ஜனநாயகக் கூட்டணி அரசாங்கத்தை ஆதரிக்கிறது. மேலும் வடகிழக்கு ஜனநாயகக் கூட்டணியில் ஓர் அங்கமாக உள்ளது.

## தோற்றம்
இக்கட்சி ஹோப்பிங் சுட்டோன் லிங்டோ என்பவரால் தோற்றுவிக்கப்பட்டது. மேலும் மேகாலயா சட்டப் பேரவையில் தோற்கடிக்கப்படாத நீண்ட கால உறுப்பினராக இருந்தார் . இவரால் தோற்றம் அளிக்கப்பட்ட கட்சியே மலையக மக்கள் ஜனநாயகக் கட்சி.

## குறிப்பகள்

பகுப்பு:மேகாலயா அரசியல் கட்சிகள்
அன்னை கதீஜா கலை அறிவியல் மகளிர் கல்லூரி

**அன்னை கதீஜா கலை அறிவியல் மகளிர் கல்லூரி**  புதுக்கோட்டை மாவட்டம், மணமேல்குடி வட்டம்,அம்மாபட்டினத்தில் உள்ள ஒரு கலை அறிவியல் மகளிர் கல்லூரி ஆகும். இக்கல்லூரி பாரதிதாசன் பல்கலைக்கழகத்துடன் இணைந்துள்ளது. மாணவியருக்கான விடுதி வசதியுடன், கலை மற்றும் அறிவியல் பிரிவுகளில் பல்வேறு படிப்புகளை வழங்குகின்றது. இந்தக் கல்லூரி தமிழ்நாடு முஸ்லிம் கல்வி அறக்கட்டளையால் இது 2014 ஆம் ஆண்டு நிறுவப்பட்டு, நிர்வகிக்கப்படுகிறது. . 

இக்கல்லூரி தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது.

## துறைகள்
# இளங்கலை ஆங்கிலம்
# இளங்கலை கணினி அறிவியல்
# இளங்கலை கணிதம் 
# இளங்கலை ஊட்டச்சத்து மற்றும் உணவு கட்டுப்பாடு
# இளங்கலை வரலாறு
# இளங்கலை உளவியல்
# இளங்கலை வணிகவியல்
# முதுகலை ஆங்கிலம்
# முதுகலை கணிதம்

## ஆதாரங்கள்

பகுப்பு:புதுக்கோட்டை மாவட்டத்திலுள்ள கல்வி நிலையங்கள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
வனவிலங்கு மேலாண்மை

**வனவிலங்கு மேலாண்மை** (*Wildlife management*) என்பது வனவிலங்குகள், அவற்றின் வாழ்விடங்கள், மனிதர்கள் ஆகியவர்களுக்கு இடையேயான தொடர்புகளை கட்டுப்படுத்தி முன்னதாகவே தீர்மானிக்கப்பட்ட விளைவுகளை ஏற்படுத்தவல்ல மேலாண்மை செயல்முறையாகும். இது வனவிலங்குப் பாதுகாப்பு, விலங்குகளின் தொகைக் கட்டுப்பாடு, வேட்டைவிலங்குப் பராமரிப்பு, வனவிலங்கு கருத்தடை மற்றும் தொல்லைதரு விலங்குக் கட்டுப்பாடு ஆகியவற்றை உள்ளடக்கியது.

வனவிலங்கு மேலாண்மை என்பது தாங்கும் இருப்பளவு, இடையூறு, மற்றும் தொடர்ச்சி உள்ளிட்ட சூழலியல் கொள்கைகளையும் இயற்கைப் புவியியல், மண்வளஇயல், மற்றும் நீரியல் உள்ளிட்ட சுற்றுச்சூழல் நிலைமைகளையும் கருத்தில் கொண்டு புவியின் பல்லுயிர் பெருக்கத்தில் ஏற்படும் இழப்பைத் தடுப்பதை நோக்கமாகக் கொண்டதாகும். பெரும்பாலான வனவிலங்கு உயிரியலாளர்கள் வாழ்விடங்களைப் பாதுகாத்தலிலும் மேம்படுத்துவதிலும் கவனம் செலுத்தி வந்தாலும் அண்மைக்காலமாகக் காட்டுநில மீட்டெடுப்பு அதிக அளவில் மேற்கொள்ளப்பட்டு வருகிறது. இது காடு மீள்வளர்ப்பு, தொல்லைத்தரு விலங்குக் கட்டுப்பாடு, நைட்ரஜன்–நைட்ரேட் உருமாற்றம், நீர்ப்பாசனம், தண்டுச்சுறுக்கல் (coppicing), வேலியிடுதல் ஆகிய நுட்பங்களிளைக் கொண்டு செயற்படுத்தப்படுகிறது.

வேட்டை விலங்குப் பராமரிப்பு என்பது வேட்டையாடப்படவல்ல விலங்குகளின் நலனுக்காக வேண்டி வனவிலங்குகளை நிர்வகித்தல் அல்லது கட்டுப்படுத்துதல் ஆகும். இது அதிக லாபகரமான வேட்டை உயிரினங்களின் அதிக எண்ணிக்கையைப் பராமரிக்க வேண்டி அவற்றின் வாழிடத்தைப் பகிர்ந்து கொள்ளும் அல்லது அவ்விலங்குகளை வேட்டையாடும் பிற விலங்குகளைக் கொல்வதையும் உள்ளடக்கியதாகும். ஆல்டோ லியோபோல்ட் 1933-ஆம் ஆண்டில் வனவிலங்கு மேலாண்மை என்பதனை மனிதப் பொழுதுபோக்கிற்காக வேட்டையாடப்படவல்ல விலங்குகளுக்கு ஆண்டுதோறும் வேண்டிய நிலையான தீவனப் பயிர்களின் உற்பத்திக்கு நிலத்தைப் பயன் படுத்தும் கலை என்று வரையறுத்தார்.

## தரவுகள்

## வெளியிணைப்புகள்

பகுப்பு:விலங்கு நலன்
பகுப்பு:சூழலியல் நெறியியல்
பகுப்பு:வன உயிர்
பகுப்பு:வன உயிர் பாதுகாப்பு
பாட்டியாலா கி ராவ்

**பாட்டியாலா கி ராவ்** (*Patiala Ki Rao*) என்பது இந்தியாவின் பஞ்சாப் மாநிலத்திலுள்ள  சிவாலிக் மலைகளில் உருவாகி, சண்டிகரில் நுழைந்து, பின்னர் மொகாலியில் கலந்து, பின்னர் காகர் நதியில் கலக்கும் ஒரு பருவகால நீரோடையாகும். இந்த நீரோடை சாப்பர் சிரி கிராமத்தில் உள்ள பதே புர்ச்சு சுற்றுலாத் தளத்திற்கு குறுக்கே ஓடுகிறது. சண்டிகரில் உள்ள பருவகால நீரோடைகளில் பாட்டியாலா கி ராவ் நீரோடையும் ஒன்றாகும். கிழக்கில் சுக்னா சோ நீரோடையும்  மேற்கில் என் சோ நீரோடையும் மற்ற இரண்டு நீரோடைகளாகும்.
## மாசு
நயாகானின் மக்கள்தொகையில் குறிப்பிடத்தக்க அதிகரிப்பு காரணமாக, பட்டியாலா கி ராவ் நீரோடை மாசடைந்து வருவதாக ஒன்றியப் பிரதேசக் குழு கேள்வி எழுப்புகிறது. 2010 ஆம் ஆண்டு சூலை மாதம் 31 ஆம் தேதியன்று  பஞ்சாப் மாசு கட்டுப்பாட்டு வாரியம், சண்டிகரில் இருந்து என் சோ நீரோடையில் வெளியேற்றப்படும் கழிவுகள் அனுமதிக்கப்பட்ட வரம்பை விட அதிகமாக இருப்பதாக அறிவித்தது. பகுப்பாய்வில், உயிர்வேதியியல் ஆக்சிசன் தேவை -150 மி.கி/1 மற்றும் வேதியியல் ஆக்சிசன் தேவை  320 மி.கி/1 போன்ற மாசு அளவுகள் காணப்பட்டன. இவை முறையே 30 மி.கி/1 மற்றும் 250 மி.கி/1 என்ற அனுமதிக்கப்பட்ட வரம்பை விட அதிகமாக இருப்பது கண்டறியப்பட்டது. மொகாலி குடியிருப்பாளர்கள் என்-சோ நீரோடை  முறையாகப் பாதுகாக்கப்படவில்லை என்றும், தண்ணீரில் கழிவுநீர் காணப்படுவதாகவும் புகார் கூறுகின்றனர்.

## மேற்கோள்கள்

பகுப்பு:மொகாலி மாவட்டம்
பகுப்பு:இமாச்சலப் பிரதேச ஆறுகள்
சுக்னா பொருள்விளக்க மையம்

**சுக்னா பொருள்விளக்க மையம்** (*Sukhna Interpretation Centre*) இந்தியாவின் ஒன்றியப் பகுதியான சண்டிகரில் உள்ள சுக்னா ஏரியில் அமைந்துள்ளது. சுக்னா காட்சிக்கூடம் என்ற பெயராலும் அறியப்படும் இம்மையம் ஒரு கலை அருங்காட்சியகமாகும். பியர் இயெனெரெட்டின் 52 ஆவது ஆண்டு நிறைவை முன்னிட்டு, சண்டிகர் நிர்வாகத்தின் ஆலோசகராக இருக்கும் மனோச்சு பரிதா 2019 ஆம் ஆண்டு திசம்பர் மாதம் 4 ஆம் தேதியன்று மையத்தைத் திறந்து வைத்தார். 2019 ஆம் ஆண்டு மே மாதத்தில் லீ கார்பூசியர் மையத்தின் இயக்குநராக இருந்த தீபிகா காந்தி சுக்னா பொருள்விளக்க மையத்தை முன்மொழிந்தார்.

## வரலாறு
இந்த அமைப்பு ஒரு நீர் குழாய் அமைப்பதற்காக கட்டப்பட்டது. ஈர்க்கக்கூடிய கட்டிடக்கலை இருந்தபோதிலும் மூன்று தசாப்தங்களுக்கும் மேலாக பூட்டப்பட்டு பயன்படுத்தப்படாமல் இருந்தது.  சுவிட்சர்லாந்தைச் சேர்ந்த கட்டிடக் கலைஞர் பியர் இயெனெரெட்டு என்பவர் இம்மையத்தை வடிவமைத்தார்.
## கண்காட்சி
சுக்னா ஏரியின் பல அம்சங்களை வெளிப்படுத்தும் பழைய படங்கள், வரைபடங்கள் மற்றும் ஓவியங்கள் இங்கு காட்சிப்படுத்தப்பட்டுள்ளன. அதாவது விளக்கு சாதனங்கள் மற்றும் நுழைவு வாயில் போன்றவை எடுத்துக்காட்டுகளாகும். இந்த அமைப்பு மீட்டெடுக்கப்பட்டு புதுப்பிக்கப்பட்டுள்ளது. சுமார் 30 படங்கள் இங்குள்ளன. சுக்னா மற்றும் சுக்னாவின் மனநிலை - சண்டிகரின் கம்பீரமான ஏரி (2009) போன்ற புத்தகங்களும் இங்குள்ளன.

## அறிவிப்பும் வடிவமைப்பும்
கட்டமைப்பை பொருள்விளக்க மையமாக மாற்றுவதற்கான அறிவிப்பு 2019 ஆம் ஆண்டு அக்டோபர் மாதம் 1 ஆம் தேதியன்று வெளியிடப்பட்டது. அறிவிப்புக்கு ஏற்ப வடிவமைக்க  பொறியியல் துறைக்கு இரண்டு மாதங்கள் பிடித்தன.
## சவால்கள்
12 அடி விட்டம் கொண்ட அறையின் வட்ட வடிவமும் சிறிய அளவும் ஒரு சவாலாக இருந்தது.  மறுசீரமைப்பின் போது, ​​சில ஆண்டுகளுக்கு முன்பு மூடப்பட்டிருந்த வெளிச்ச அறைக்குள் இயற்கையான ஒளியை அனுமதிக்கும் வகையில் திறக்கப்பட்டது. சாளரங்கள் மிகவும் வித்தியாசமாக  வடிவமைக்கப்பட்டன. இவை கண்காட்சிகளைக் காட்சிப்படுத்துவதற்கான தொடக்கப் புள்ளியாக இருந்தன.
## காட்சிக்கூடம்

File:Photos at Sukhna Gallery.jpg|சுக்னா காட்சிக்கூடத்தின் உள்ளே உள்ள அச்சுப்பலகை
File:Sukhna Gallery Sukhna lake Board.jpg|சுக்னா காட்சிக்கூட அறிவிப்புப் பலகை 
File:Sukhna Gallery hanging photos.jpg|சுக்னா காட்சிக்கூடத்தில் தீவுப் படமாக சுக்னா ஏரி


## மேற்கோள்கள்

பகுப்பு:சண்டிகரில் உள்ள கட்டிடங்கள்
சமீரா ரதோட்

**சமீரா ரதோட்** (*Samira Rathod*) (பிறப்பு 1963 , சமீரா மேத்தா) மும்பையைத் தளமாகக் கொண்ட ஒரு இந்தியக் கட்டடக் கலைஞரும், தளபாடங்கள் வடிவமைப்பாளரும், எழுத்தாளரும் மற்றும் ஆசிரியரும் ஆவார். இவர் * ரதோட் டிசைன் அசோசியேட்ஸ்* என்ற பயிற்சி நிறுவனத்தின் முதல்வராக உள்ளார்.

## சொந்த வாழ்க்கை
சமீரா ரதோட் மும்பையில் உள்ள சர் ஜே. ஜே. கட்டிடக்கலை கல்லூரியில் பயின்று 1986 இல் பட்டம் பெற்றார். அதன்பிறகு, 1988 ஆம் ஆண்டில் அர்பானா-சாம்பேனில் உள்ள இலினொய் பல்கலைக்கழகத்தில்  கட்டடக்கலையில் முதுகலைப் பட்டம் பெற்றார்.

## தொழில்
*டான் வால்ட் அண்ட் அசோசியேட்ஸ்* என்ற கலிபோர்னியா நிறுவனத்தின் பல்வேறு திட்டங்களில் சமீரா ரதோட் பணியாற்றினார். இந்தியாவுக்குத் திரும்பிய பின்னர் ரத்தன் பட்லிபாய் நிறுவனத்தில் பணிபுரிந்தார்.

பின்னர் 1995 ஆம் ஆண்டில் *ஆர். எல். சி* என்ற பெயரில் தனது சொந்த கூட்டு நிறுவனத்தைத் தொடங்கினார். *லியாஸன்ஸ் டி ஃபார்ம்ஸ்* என்ற இவரது 1996 தனி தளபாடங்கள் கண்காட்சி இந்தியாவில் மிகவும் பரந்த பொது அங்கீகாரத்திற்கு வழிவகுத்தது.

2000 ஆம் ஆண்டில் இவர் சமீரா ரதோட் *டிசைன் அசோசியேட்ஸ்* என்ற தனி பயிற்சி மையத்தைத் தொடங்கினார்.

2008 ஆம் ஆண்டில், இந்திய கட்டடக்கலையை மையமாகக் கொண்ட *ஸ்பேட்*  (SPADE) என்ற கட்டடக்கலை வெளியீட்டை நிறுவினார்.

ரதோட் மும்பையில் உள்ள கமலா ரஹேஜா வித்யாநிதி கட்டிடக்கலை மற்றும் சுற்றுச்சூழல் ஆய்வுகள் நிறுவனத்தில்  துணை ஆசிரிய உறுப்பினராக உள்ளார்.

ஜெய்ப்பூரில் உள்ள ஜவகர் கலா கேந்திராவில் (பிப்ரவரி-ஏப்ரல் 2018) நடந்த சமகால கட்டிடக்கலை கண்காட்சியில் இவர் 'ஒரு அறையாக ஒரு சுவர்' என்ற கருப்பொருளைக் காட்சிப் படுத்தினார். மேலும், 13 முன்னணி இந்திய கட்டிடக் கலைஞர்களைக் கொண்ட *தி டெத் ஆஃப் ஆர்கிடெக்சர் சர்கா 2000* (2018) என்ற பயணக் கண்காட்சியில் பங்கு கொண்டார். இதில் ரத்தோட்டின் *இன் தி பிரசென்ஸ் ஆஃப் அப்சென்ஸ்* என்ற கட்டுரை வடோதரா அருகிலுள்ள கிட்டத்தட்ட கைவிடப்பட்ட நகரத்தை ஆராய்கிறது.

## மேற்கோள்கள்

## வெளி இணைப்புகள்
*Samira Rathod on practice of interior design, *Thinkmatter.in*, 8 March 2019

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இந்தியக் கட்டிடக் கலைஞர்கள்
சண்டிகர் அரசு சின்னம்

**சண்டிகர் அரசு சின்னம்** (*Emblem of Chandigarh*) இந்திய ஒன்றியப் பிரதேசமான சண்டிகர்  அரசாங்கத்தின் அதிகாரப்பூர்வ முத்திரையாகும்.
## வடிவம்
சண்டிகரின் அரசு சின்னம் சண்டிகர் நகரத்தின் சின்னமாக பரவலாகக் கருதப்படும் லு கோர்பூசியரின் திறந்த கை நினைவுச்சின்ன சிற்பத்தின் பிரதிநிதித்துவத்தை சித்தரிக்கும் வட்டக் கவசத்தைக் கொண்டுள்ளது.


File:The Open Hand Monument, Capitol Complex, Chandigarh.jpg|திறந்த கை நினைவுச்சின்னம்
File:Open Hand Monument in Chandigarh.jpg|நிழற்படத்தில் திறந்த கை நினைவுச்சின்னம்  


## அரசுப் பதாகை
வெள்ளைப் பின்னணியில் இந்தப் பிரதேசத்தின் சின்னத்தை சித்தரிக்கும் பதாகை சண்டிகரின் நிர்வாகத்தைக் குறிக்கிறது.
 
## மேலும் காண்க
* இந்திய தேசிய இலச்சினை
* இந்திய மாநிலங்களின் சின்னங்கள்

## மேற்கோள்கள்

பகுப்பு:சண்டிகர்
பகுப்பு:இந்திய மாநில முத்திரைகள்
பக்லியார் அணை

**பக்லியார் அணை** (*Baglihar Dam*), இந்தியாவின் ஜம்மு காஷ்மீர் ஒன்றியப் பகுதியில் உள்ள இராம்பன் மாவட்டத்தில் பாயும் செனாப் ஆற்றின் குறுக்கே கட்டப்பட்டது. இந்த அணையின்  நீரைக் கொண்டு, டர்பனைச் சுழலச் செய்து 900  மெகாவாட் மின்சாரம் உற்பத்தி செய்யும்  இரண்டு புனல் மின்நிலையங்கள் செயல்படுகிறது. பக்லியார் அணையின் கட்டுமானம் 1999ஆம் ஆண்டில் துவங்கி, 2008ஆம் ஆண்டில் நிறைவுற்றது. இவ்வணை முதல் 450 மெகாவாட் புனல் மின்நிலையத்தை இந்தியப் பிரதமர் மன்மோகன் சிங் 2008-09ல் திறந்து வைத்தார்.  இவ்வணையின் இரண்டாது புனல் மின்நிலையத்தை இந்தியப் பிரதமர் நரேந்திர மோதி நவம்பர் 2015ல் திறந்து வைத்தார்.
## அணையின் அமைப்பு
கடல் மட்டத்திலிருந்து  உயத்தில் $1 பில்லியன் அமெரிக்க டாலர் மதிப்பில் கட்டப்பட்ட  பக்லியார் அணையின் உயரம்   , நீளம்   மற்றும் நீர் பாசானப் பரப்பளவு   கொள்ளவு,  கொண்டது. 
## இதனையும் காண்க
* கிசன்கங்கா நீர் மின் திட்டம்
* செனாப் பாலம்
## மேற்கோள்கள்

## உசாத்துணை
* 
* 
* }
* 
* 

## வெளி இணைப்புகள்
* 
* Baglihar Dam cleared by neutral expert, Government of India press release, 12 February 2007.
*  PM’s opening remarks at the Press Conference, Government of India, 10 October 2008.
பகுப்பு:ஜம்மு காஷ்மீர் அணைகள்
பகுப்பு:சம்மு காசுமீரிலுள்ள நீர் மின் நிலையங்கள்
பகுப்பு:இராம்பன் மாவட்டம்
அரியானா பள்ளிக் கல்வித் துறை

**அரியானா பள்ளிக் கல்வித் துறை** (*Department of School Education, Haryana*) இந்தியாவின் அரியானா மாநிலத்தில் பள்ளிக் கல்வியை கவனிக்கும் அரியானா மாநில அரசின் ஒரு பிரிவாகும். 

அரியானா அரசின் பள்ளிகளில் பள்ளி ஆசிரியர்களை தேர்ந்தெடுத்து பணியமர்த்துவதற்கு இந்தத் துறை பொறுப்பாகும். அரியானா பள்ளிக் கல்வி வாரியத்தையும் அரியானா பள்ளிக் கல்வித் துறை நிர்வகிக்கிறது. இவ்வாரியம் பள்ளி இறுதி தேர்வுகளை நடத்துகிறது. 

## வரலாறு
1966 ஆம் ஆண்டில் பஞ்சாபிலிருந்து அரியானா மாநிலம் பிரிக்கப்பட்டபோது அரியானா பள்ளிக் கல்வித் துறை நிறுவப்பட்டது.

## பள்ளிக் கல்வியின் நிலை
2019 ஆம் ஆண்டு சனவரி மாதத்தில் வெளியிடப்பட்ட 2018 ஆம் ஆண்டுக்கான கல்விக் கணக்கெடுப்பு அறிக்கை, அரியானா மாநிலத்தில் கிராமப்புற அரியானாவில் வசிக்கும் குழந்தைகளில் 55.3% பேர் 2018 ஆம் ஆண்டில் தனியார் பள்ளிகளுக்குச் செல்வதைக் கண்டறிந்தது. இந்த எண்ணிக்கை 2016 ஆம் ஆண்டில் 55.8% ஆகும். 15-16 வயதுப் பிரிவில் 6.8% பெண் குழந்தைகளும், 11-14 வயதுப் பிரிவில் 2.3% பெண் குழந்தைகளும் மாநிலத்தின் கிராமப்புறங்களில் எந்தப் பள்ளியிலும் சேரவில்லை. 3 முதல் 5 ஆம் வகுப்பு வரையிலான 58% குழந்தைகளால் 2 ஆம் வகுப்பு பாடத்தை படிக்க முடிந்தது. அரியானாவில் 84% பள்ளிகள் பள்ளி வளாகத்திற்குள் விளையாட்டு மைதானத்தைக் கொண்டிருந்தன.  மேலும் 90 சதவீதத்திற்கும் மேற்பட்ட பள்ளிகளில் விளையாட்டு மைதானத்தை அணுகவும் முடிந்தது. மாநிலத்தில் தொடக்கப் பிரிவுகளைக் கொண்ட 15,998 அரசுப் பள்ளிகள் இருந்தன. மொத்தத்தில் 9,177 தொடக்கப் பள்ளிகளும் 6,821 உயர்நிலைப் பள்ளிகளும் மாநிலத்தில் இருந்தன. தொடக்கப்பள்ளிகளுடன் ஒப்பிடும்போது உயர்நிலைப்பள்லிகளின் எண்ணிக்கை கிட்டத்தட்ட 13.6% அதிகமாகும். 

## மேற்கோள்கள்

## வெளி இணைப்புகள்
* Department of School Education Haryana official website

பகுப்பு:அரியானாவில் கல்வி
பகுப்பு:அரியானா அரசு
2024 ரியாசி தீவிரவாதிகளின் தாக்குதல்

**2024 ரியாசி தீவிரவாத தாக்குதல்** (*2024 Reasi attack*) என்பது 9 சூன் 2024 அன்று இந்தியாவின் சம்மு காசுமீர் ஒன்றியப் பகுதியில் உள்ள சிவகோரி குகைக்கோயிலில் சிவபெருமானை வழிப்பட்ட இந்துக்கள் கட்ராவில் உள்ள வைஷ்ணவ தேவி கோயிலுக்கு பேருந்தில் திரும்பிக் கொண்டிருந்த போது நிகழ்ந்த துப்பாக்கிச்சூட்டு நிகழ்வைக் குறிக்கும். பாகிஸ்தானிலிருந்து செயல்படும் லஷ்கர்-ஏ-தொய்பாவின் கிளை அமைப்பான தி ரெசிஸ்டன்ட் ஃபிரண்டின் (*The Resistance Front*) தீவிரவாதிகள் பேருந்தை நிறுத்தி இந்து பக்தர்களை எம்4 துப்பாக்கிகளால் தொடர்ந்து சுட்டனர். இந்தத் தாக்குதல் நடந்த இடத்திலேயே ஒன்பது இந்து பக்தர்களும் இறந்தனர். மேலும் 41 இந்து பக்தர்கள் படுகாயம் அடைந்தனர். இந்த தீவிரவாதத் தாக்குதலுக்கு ''தி ரெசிஸ்டன்ட் ஃபிரண்ட்'' பொறுப்பு ஏற்றது. 
## இதனையும் காண்க
* 2025 பகல்காம் தாக்குதல்
* தி ரெசிஸ்டன்ட் பிரண்ட்
## மேற்கோள்கள்

 
பகுப்பு:சம்மு காசுமீரில் தீவிரவாதத் தாக்குதல்கள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:ரியாசி மாவட்டம்
அம்மோனியம் வலேரேட்டு

**அம்மோனியம் வலேரேட்டு** (*Ammonium valerate*) என்பது CH3(CH2)3COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வலேரிக் அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
வலேரிக்கு அமிலத்துடன் அம்மோனியம் ஐதராக்சைடைச் சேர்த்து வினைபுரியச் செய்தால் அம்மோனியம் வலேரேட்டு உருவாகும்.

## இயற்பியல் பண்புகள்
அம்மோனியம் வலேரேட்டு தண்ணீர் மற்றும் ஆல்ககாலில் மிக எளிதாகக் கரையும். மேலும் ஈதரிலும் நன்றாகக் கரையும்.
வலேரிக்கு அமிலத்தின் சிறப்பியல்பு மணத்தையும் கூர்மையான, இனிப்புச் சுவையையும் கொண்டுள்ளது.

## பயன்கள்
உணவுத் தொழிலில் ஒரு சுவையூட்டும் முகவராகவும், வேதியியல் தொகுப்பு வினைகளில் ஒரு வினையாக்கியாகவும் அம்மோனியம் வலேரேட்டு பயன்படுத்தப்படுகிறது.

கடந்த காலத்தில் நரம்பு கோளாறுகளுக்கு எதிராக அமைதிப்படுத்தும் பண்புகளைக் கொண்ட ஒரு மயக்க மருந்தாக அம்மோனியம் வலேரேட்டு  பயன்படுத்தப்பட்டது.

## மேற்கோள்கள்

பகுப்பு:அமோனியம் சேர்மங்கள்
மைனா உமைபன்

**மைனா உமைபன்** (*Myna Umaiban*) இந்தியாவின் கேரளாவைச் சேர்ந்த நச்சியல் புத்தக ஆராய்ச்சியாளரும் மற்றும் எழுத்தாளரும் ஆவார். கேரளாவில் பாரம்பரிய நச்சியல் புத்தகங்களின் அறிவியல் மற்றும் கலாச்சார பகுப்பாய்வில் முனைவர் பட்டம் பெற்றுள்ளார். புதினங்கள், சிறுகதைகள் மற்றும் நச்சியல் குறித்த புத்தகங்கள் உட்பட ஏராளமான புத்தகங்களை எழுதியுள்ளார்.

## சொந்த வாழ்க்கை
மைனா உமைபன் 22 பிப்ரவரி 1978 அன்று கேரளாவின் இடுக்கி மாவட்டத்திலுள்ள அடிமாலி தேவியர் காலனியில் பிறந்தார். இவர் தனது ஆரம்பக் கல்வியை மரயூர், அரசு கீழ் தொடக்கப்பள்ளியிலும், மேல்நிலைக் கல்வியை புனித மேரி மேல்நிலைப்பள்ளியிலும் முடித்தார். பின்னர் வணிகத்தில் பட்டம் மற்றும் மலையாளம் மற்றும் சமூகவியலில் முதுகலை பட்டம் மற்றும் வெகுஜன தொடர்பு மற்றும் இதழியலில் முதுகலைச் சான்றிதழ் ஆகியவற்றை முடித்தார்.

பாரம்பரியமாக நஞ்சு அருந்தியவருக்கு சிகிச்சையளிக்கும் ஒரு குடும்பத்தில் மைனா பிறந்தார். இவரது தாத்தாவும் ஒரு பாரம்பரிய மருத்துவ பயிற்சியாளராக இருந்தார். அவர் மூலமே பாரம்பரிய நச்சுயியல் பற்றிய புத்தகங்களில் மைனாவுக்கு ஆர்வம் ஏற்பட்டது.

மைனா உமிபன் சில காலம் கோழிக்கோடு கூட்டுறவு நகர்ப்புற வங்கியில் எழுத்தராகப் பணியாற்றியுள்ளார்.

மைனா பின்னர் கேரளாவில் நச்சியல் புத்தகங்களின் அறிவியல் மற்றும் கலாச்சார பகுப்பாய்வில் முனைவர் பட்டம் பெற்றார். அதன் பிறகு எம். இ. எஸ். மம்பட் கல்லூரியில் ஆசிரியராக சேர்ந்தார். எம். இ. எஸ் கல்லூரியில் மலையாளப் பிரிவின் தலைவராகப் பணியாற்றியபோது, 2019 மே 13 முதல் 17 வரை சுவிட்சர்லாந்தின் ஜெனீவாவில் நடைபெற்ற ஐக்கிய நாடுகளின் உலக புனரமைப்பு மாநாட்டில் கேரளாவைப் பிரதிநிதித்துவப்படுத்தினார். ஜெனீவாவில், 'வெள்ளம் மற்றும் பாலின நீதி' என்ற தலைப்பில் ஒரு கட்டுரையை வழங்கினார். மலபார் இயற்கை வரலாற்றுச் சங்கத்தின் நிர்வாகக் குழுவில் உறுப்பினராகவும், *யுரேகா பைவீக்லி*யின் ஆசிரியர் குழுவில் உறுப்பினையாகவும், எம். இ. எஸ் கல்லூரி பல்லுயிர் சங்கத்தின் நிர்வாகக்குழுவில் உறுப்பினராகவும் உள்ளார்.

இவரின் கணவர் சுனில் கே பைசல் கோழிக்கோடு மாவட்ட கூட்டுறவு வங்கியில் மூத்த மேலாளராக உள்ளார். இவர்களுக்கு இரண்டு குழந்தைகள் உள்ளனர். .

## இலக்கிய வாழ்க்கை
மைனா தனது சிறுவயதிலேயே எழுதத் தொடங்கினார். பள்ளியில் ஒரு நாடகத்தைப் பார்த்த பிறகு, முதலில் ஒரு நாடகத்தை எழுதினார். பின்னர், நண்பர்கள் மற்றும் உறவினர்களின் உதவியுடன் நாடகங்கள் நிகழ்த்தப்பட்டன. எட்டாம் வகுப்பில் படிக்கும்போது கவிதை எழுதத் தொடங்கிய மைனா, தனது பட்டப்படிப்பின் போது சிறுகதைகள் எழுதத் தொடங்கினார். காஞ்ஞங்காடு, நேரு கல்லூரியில் பஷீர் நினைவு சிறுகதை பட்டறையில் கலந்து கொண்ட பிறகு எழுத்தில் அதிக கவனம் செலுத்தினார். இவரது முதல் நூலான *சந்தனகிரமம்* மாத்ருபூமியின் புதினப் போட்டியில் பட்டியலிடப்பட்டுள்ளது.

மைனா பல பத்திரிகைகளில் சுற்றுச்சூழல், பெண்கள் மற்றும் சமூக பிரச்சினைகள் குறித்த கட்டுரைகளையும் கதைகளையும் எழுதுகிறார்.

## விருதுகளும் கௌரவங்களும்

* அங்கனம் விருது 2013 (*ஆத்மாதம்சனம்* என்ற சுற்றுச்சூழல் கட்டுரைகளின் தொகுப்பிற்காக  
* புதிய வயது சின்னம் 2011 
* சிங்கப்பூர் உலக மலையாளிகள் பேரவை பயணக்காட்சி விருது 
* கேரள மாநில குழந்தைகள் இலக்கிய நிறுவனம் விருது 2020 (ஹை ரேஞ்ச் தீவண்டி நூலுக்காக) 

## மேற்கோள்கள்

பகுப்பு:இடுக்கி மாவட்ட மக்கள்
பகுப்பு:கேரளப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:இந்தியப் பெண் நாவலாசிரியர்கள்
பகுப்பு:1978 பிறப்புகள்
அம்மோனியம் கேப்ரைலேட்டு

**அம்மோனியம் கேப்ரைலேட்டு** (*Ammonium caprylate*) என்பது C8H19NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கேப்ரைலிக்கு அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.
## தயாரிப்பு
கேப்ரைலிக்கு அமிலத்துடன் அமோனியாவைச் சேர்த்து வினைபுரியச் செய்தால் அம்மோனியம் கேப்ரைலேட்டு உருவாகும்.

## இயற்பியல் பண்புகள்
ஒற்றைச்சரிவச்சுப் படிக அமைப்பில் அம்மோனியம் கேப்ரைலேட்டு நீர் உறிஞ்சும் படிகங்களாகப் படிகமாகிறது. 

தண்ணீரால் எளிதில் நீராற்பகுப்பு செய்யப்படுகிறது. உறைந்த அசிட்டிக் அமிலம் மற்றும் எத்தனாலில் கரையும். மெத்தனாலில் குறைவாகக்  கரையும்.  அசிட்டோன் மற்றும் எத்தில் அசிட்டேட்டில் சிறிதளவு கரையும். குளோரோஃபார்ம் அல்லது பென்சீனில் நடைமுறையில் கரையாது.

அம்மோனியம் கேப்ரைலேட்டு உலர் காற்றில் மெல்ல அமோனியாவை இழக்கும். ஆனால் ஈரக்காற்றில் இச்செயல்முறை வேகமாக நிகழும். 

## பயன்கள்
அம்மோனியம் கேப்ரைலேட்டு சேர்மம் புகைப்படக் குழம்புகளை உற்பத்தி செய்யவும், பூச்சிக்கொல்லி மற்றும் நூற்புழுக்கொல்லியாகவும், துத்தநாக கேப்ரைலெட்டு உற்பத்தியிலும் பயன்படுத்தப்படுகிறது.  உணவுத் தொழிலில் இது ஒரு குழம்பாக்கி, நிலைப்படுத்தி மற்றும் அணிச்சல் எதிர்ப்பு முகவராகப் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
அம்மோனியம் பால்மிடேட்டு

**அம்மோனியம் பால்மிடேட்டு** (*Ammonium palmitate*) என்பது CH3(CH2)14COONH4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பால்மிடிக்கு அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
பால்மிடிக்கு அமிலத்தை 28-30 சதவீத அமோனியாக் கரைசலைச் சேர்த்து வினைபுரியச் செய்தால் அம்மோனியம் பால்மிடேட்டு உருவாகும்.

## இயற்பியல் பண்புகள்
அம்மோனியம் பால்மிடேட்டு மஞ்சள்-வெள்ளை நிறத் தூளை உருவாக்குகிறது. தண்ணீரில் கரையும். பென்சீன் மற்றும் சைலீனில் சிறிதளவு கரையும். அசிட்டோன், எத்தனால், மெத்தனால், CCl4 அல்லது நாப்தாவில் நடைமுறையில் கரையாது.

அம்மோனியம் பால்மிடேட்டின் எக்சு-கதிர் விளிம்பு விளைவு ஆய்வுகள், ஒற்றைச்சரிவச்சு படிக அமைப்புடன் P21/n என்ற இடக்குழுவைச் சேர்ந்த படிகங்களாகப் படிகமாகிறது.

## பயன்கள்
நீர்ப்புகா துணிகளை உற்பத்தி செய்யவும் தடிமனான மசகு எண்ணெய் தயாரிக்கவும் அம்மோனியம் பால்மிடேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
அம்மோனியம் மேண்டெலேட்டு

**அம்மோனியம் மேண்டெலேட்டு** (*Ammonium mandelate*) என்பது C8H11NO3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மேண்டெலிக்கு  அமிலத்தினுடைய  அம்மோனியம் உப்பு என இச்சேர்மம் வகைப்படுத்தப்படுகிறது.

## தயாரிப்பு
மேண்டெலிக்கு அமிலத்துடன் அமோனியா அல்லது அடர் அமோனியா நீரைச் சேர்த்து வினைபுரியச் செய்தால் அம்மோனியம் மேண்டெலேட்டு உருவாகும்.

## இயற்பியல் பண்புகள்
அம்மோனியம் மேண்டெலேட்டு சேர்மம் மணமற்ற, நிறமற்ற படிகப் பொடியை உருவாக்குகிறது. தண்ணீரில் நன்றாகக் கரையும். ஆல்ககாலில் மிகக் குறைவாகவே கரையும்.  

## பயன்கள்
அம்மோனியம் மேண்டெலேட்டு சேர்மம் சிறுநீர் கிருமி நாசினியாகப் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:மேண்டெலேட்டுகள்